Insomniac Games
Insomniac Games, Inc. (əvvəllər Xtreme Software) — ABŞ videooyun istehsalı şirkəti. Şirkət 1994-cü ildə Ted Prays tərəfindən "Xtreme Software" adı altında təsis edilmişdir və növbəti ilə adını dəyişmişdir. Şirkət ən çox Əjdaha Spayro, Retçet və Klenk kimi erkən PlayStation talismanların müəllifi, eləcə də "Resistance" franşizasının, 2014-cü ildə satışa çıxarılan "Sunset Overdrive" və 2018-ci ildə satışa çıxarılan "Spider-Man" videooyununun istehsalçısı olmaqla tanınır. Şirkətin ilk layihəsi ilk PlayStation konsolu üçün hazırlanan "Disruptor" videooyunu idi. Bu oyunun pis satmasına görə şirkət müflisləşməyə çox yaxın idi. "Insomniac Games" şirkətinin növbəti layihəsi "Spyro the Dragon" idi. Oyunun əldə etdiyi müvəffəqiyyət iki il ərzində daha iki sikvelin satışa çıxarılmasına gətirib çıxarmışdır. a successful video game that spawned two sequels within two years. "Insomniac Games" şirkəti "Sony Computer Entertainment" ilə yaxından əməkdaşlıq edirdi və korporasiya üçün iki oyun franşizası yaratmışdır – "Ratchet & Clank" və "Resistance". Bu iki franşiza şirkət üçün həm tənqidi, həm də ki maddi uğur olmuşdu. .irkət 2013-cü ildə ilk çoxplatformaları videooyunu olan "Fuse" videooyununu satışa çıxarmışdır, lakin bu oyun şirkətin ən pis qarşılanan oyununa çevrilmişdir. "Insomniac Games" 2014-cü ildən bəri öz oyunlar portfelini genişləndirmək üzrə fəaldır. Şirkət 2014-cü ildə "Microsoft Studios" ilə "Sunset Overdrive" üzərində işləmiş, "GameTrust" ilə "Song of the Deep" üzərində partnyorluq etmiş, bir neçə mobil oyun və virtual reallıq layihəsi yaratmış, eləcə də ilk "Ratchet & Clank" videooyununun remeykini buraxmışdır. Şirkət ilk lisenziyalı epizodu olan "Marvel's Spider-Man" videooyununu PlayStation 4 konsolu üçün 2018-ci ildə satışa çıxarmışdır. "Sony" şirkətinin daimi əməkdaşı olmağına baxmayaraq və əvvəlki baş qərargahının "Naughty Dog" studiyasının baş qərargahı ilə eyni binada olmasına baxmayaraq, "Insomniac Games" heç vaxt "SIE Worldwide Studios" qrupunun bir üzvü olmamışdır. "Insomniac Games" illər boyunca tənqidçilərdən diqqətə layiq təqdir almışdır. Şirkət "IGN" tərəfindən ən yaxşı iyirminci videooyun istehsalçısı adlandırılmışdır.